b'\n_START_ARTICLE_\nAzawagh\n_START_PARAGRAPH_\nAzawagh (my\xc3\xb6s Azawa\xce\xb3, Azawaq, Azawak) on muinainen jokilaakso Nigerin ja Malin rajalla. Se saa alkunsa A\xc3\xafrvuoriston ja Tigidditin kalliorinteen vadeista, yhtyy pohjoisesta tulevaan Timmerso\xc3\xafhin ja laskee Nigerjokeen Niameyn alapuolella. Sadekausina laaksoon muodostuu v\xc3\xa4liaikaisia tulvaj\xc3\xa4rvi\xc3\xa4. Tuaregipaimentolaiset hy\xc3\xb6dynt\xc3\xa4v\xc3\xa4t sen kasvillisuutta ja kaivoja. Alajuoksulla laakson nimin\xc3\xa4 ovat Dallol Bosso ja Boboye. Laajemmassa merkityksess\xc3\xa4 Azawaghiksi kutsutaan viidennelt\xc3\xa4toista pohjoiselta leveysasteelta Saharaan ulottuvaa paimentolaisvy\xc3\xb6hykett\xc3\xa4. Toisinaan se tarkoittaa samaa kuin Azawad.'